钦定古今图书集成/明伦汇编/氏族典/第418卷 > 《凌迪知万姓统谱》 > 禹显
## 钦定古今图书集成/明伦汇编/氏族典/第418卷 > 《凌迪知万姓统谱》 > 禹显

按《金史禹显传》：“显，雁门人。贞祐初，隶上党公张开，累
有战功，授义胜军节度使，兼沁州招抚副使。元光二
年，大帅达儿䚟、按察儿攻河东，张开遣显扼龙猪谷，
夹攻败之，追至祁县而还。所历州县悉复之，将二百
人守襄垣。大帅集河朔步骑数千攻之，数四不能拔。
开言于朝，权元帅府都监。正大六年冬，军内变，城破”
被擒，帅义之，不加害，以铁绳钤之。既而密与旧部曲
二十人遁去，匿饭山寺中。僧走报被执，不屈死。